خاریجی ایشلر ناظیری مولود چاووش اوغلو سوئد و فینلاندیانین ناتو عضو‌لوگو ایله باغلی بو ایکی اؤلکه‌دن گؤزلنتی‌لرینی آچیق شکیلده ایفاده ائتدیک‌لرینی و ایندی اونلاردان یازی‌لی جاواب گؤزله‌دیک‌لرینی بیلدیریب.
مولود چاووش اوغلو تورکیه بؤیوک میللت مجلیسینده ژورنالیست‌لره آچیقلاما وئریب.
خاریجی ایشلر ناظیری ترورلا آرا‌لاریندا فاصله ساخلامایان فینلاندیا و سوئد-ین ناتو-یا عضو‌لوگو ایله باغلی "ژوئن‌ین 14-ده ناتو-نون باش کاتیبی ینس استولتنبرگ ایله تلفونلا دانیشدیم. ناتو کاتیب‌لیگی ایله ده علاقه ساخلاییریق. بیز هر ایکی اؤلکه‌دن هانسی مسئله ایله باغلی نه گؤزله‌دیگیمیزی یازیلی شکیلده آچیق شکیلده بیلدیردیک. ایندی اونلاردان یازی‌لی جاواب گؤزلییریک" دئییب.
اوکراینانین تاخیل صادراتی قارشی‌سینداکی مانع‌لرین آرا‌دان قالدیریلماسی اوچون تاخیل دهلیزی‌نین یارادیلماسی ایستیقامتینده‌کی اینکیشاف‌لارلا باغلی سوالا جاواب وئرن چاووش اوغلو بیرلشمیش میللت‌لر تشکیلاتی‌نین (بمت) پلانی‌نین ایشلک پلان اولدوغونو و روسیا‌دان جاواب گؤزله‌دیک‌لرینی بیلدیریب.
مولود چاووش اوغلو تورکیه-‌نین بمت-نین پلانینی دستکله‌دیگینی وورغولاییب:
"طرف‌لر راضی‌لاشسا، دئتال‌لاری موذاکیره ائتمک اوچون ایستانبولدا گؤروشه بیلریک".
خاریجی ایشلر ناظیری بیلدیریب کی، اوکراینانین قارا دنیز واسیطه‌سیله تاخیل صادر ائتمه‌سی اوچون مین لرین تمیزلنمه‌سینه احتیاج یوخ‌دور و تهلوکه‌سیز خت‌لر آچیلا بیلر.
